b'\n_START_ARTICLE_\nSeppo Talanti\n_START_PARAGRAPH_\nSeppo Ilmari Talanti, vuoteen 1936 Dahlstr\xc3\xb6m (5. hein\xc3\xa4kuuta 1926 Helsinki \xe2\x80\x93 25. lokakuuta 2004 Helsinki) oli suomalainen el\xc3\xa4inl\xc3\xa4\xc3\xa4ketieteilij\xc3\xa4 ja l\xc3\xa4\xc3\xa4k\xc3\xa4ri._NEWLINE_Talantin vanhemmat olivat vakuutustarkastaja Eino Albin Talanti ja Auni Martta Nurminen ja puoliso vuodesta 1959 Pirkko Maija Kaartinen. Talanti tuli ylioppilaaksi Lahden yhteiskoulusta 1945 ja valmistui el\xc3\xa4inl\xc3\xa4\xc3\xa4ketieteen lisensiaatiksi 1959 ja l\xc3\xa4\xc3\xa4ketieteen lisensiaatiksi 1960. Talanti toimi El\xc3\xa4inl\xc3\xa4\xc3\xa4ketieteellisen korkeakoulun anatomian ja embryologian professorina vuodesta 1959, vararehtorina vuodesta 1961 ja rehtorina 1970 ja 1976\xe2\x80\x931979. Talanti erikoistui sis\xc3\xa4tautil\xc3\xa4\xc3\xa4k\xc3\xa4riksi 1966. H\xc3\xa4n sai lis\xc3\xa4ksi vakuutusl\xc3\xa4\xc3\xa4ketieteen erikoisl\xc3\xa4\xc3\xa4k\xc3\xa4rin p\xc3\xa4tevyyden 1995 ja toimi asiantuntijana KELAssa ja Ilmarisessa.'